A Bizottság 536/94/EK rendelete

(1994. március 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 535/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2], és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, amelyeket minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosult még három hónapig hivatkozhasson;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, az e rendelettel meghatározott jogoknak meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. március 9-én.

a Bizottság részéről

Christiane Scrivener

a Bizottság tagja

[1] HL L 68., 1994.3.11., 15. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

nedvességtartalom | 4,7 % |

izzítási veszteség | 5,6 % |

pH (10 %-os szuszpenzió) | 7 |

nátrium (Na2O %) | 0,2 % |

Kalcinálva a termék rózsaszínes árnyalatot ölt.

A terméket szűrőközegként használják.

| | 25120000 | A besorolást a Kombinált Nómenklatúra 1. és 6. általános értelmezési szabályai, valamint a 25120000 KN-kód megfogalmazása határozzák meg. Lásd még a Harmonizált Rendszerben a 25.12 vámtarifaszámhoz fűzött magyarázó megjegyzéseket. Fizikai és kémiai jellemzői megegyeznek a természetes kovaföldével, amelyet sem nem kalcináltak, sem nem aktiváltak. |

2. Kovaföld rózsaszínű/szürkésfehér por formájában az alábbi fizikai és kémiai jellemzőkkel:

nedvességtartalom | 0,2 % |

izzítási veszteség | 0,4 % |

pH (10 %-os szuszpenzió) | 6 |

nátrium (Na2O %) | 0,3 % |

A terméket szűrőközegként használják

| | 25120000 | A besorolást a Kombinált Nómenklatúra 1. és 6. általános értelmezési szabályai, valamint a 25120000 KN-kód megfogalmazása határozzák meg. Lásd még a Harmonizált Rendszerben a 25.12 vámtarifaszámhoz fűzött magyarázó megjegyzéseket. Fizikai és kémiai jellemzői megegyeznek a természetes, kovaföldével, amelyet csupán kalcináltak, de nem aktiváltak. |

3. Kovaföld fehér por formájában az alábbi fizikai és kémiai jellemzőkkel:

nedvességtartalom | < 0,2 % |

izzítási veszteség | 0,3 % |

pH (10 %-os szuszpenzió) | 8 |

nátrium (Na2O %) | 3,5 % |

A termék színe még kalcinálást követően sem változik.

A terméket szűrőközegként használják.

| | 38029000 | A besorolást a Kombinált Nómenklatúra 1. és 6. általános értelmezési szabályai, valamint a 3802 és a 38029000 KN-kód megfogalmazása határozzák meg. Lásd még a Harmonizált rendszerben a 38.02 vámtarifaszámhoz (A. rész) fűzött magyarázó megjegyzések harmadik bekezdése (1) albekezdésének b) pontját. Fizikai és kémiai jellemzői megegyeznek az aktivált kovaföldével. |

--------------------------------------------------